Szabadkai gyõzelem a B1 nyitányon - fotók
Szombat este a vajdasági Szabadkán megkezdõdött a BoxingONE Championship – közép-európai amatõr ökölvívó csapatbajnokság 2012/2013 –as szezonja. A nyitómeccsen a Spartak Subotica „Wolves" és a gyõri Patent Gladiators csapott össze.
A szerb szervezõk az új idényre új „otthont" találtak csapatuknak, s feladva a sportcsarnok „kényelmét", az elegáns Galleria Hotel fedett bevásárló udvarában állították fel a BoxingONE-ringet. A hatalmas alapterületû és belmagasságú helyszín kifejezetten ideális választás volt a rendezõk részérõl.
A Wolves-Gladiators összecsapás azon találkozók egyike volt, ahol a csapatvezetõknek sikerült egyeztetni a párharcokról, így a B1-ben megszokott hét súlycsoport helyett csak 6-ban rendeztek meccseket. Szombaton a középsúly kimaradt, helyette két könnyûsúlyú (60 kg) mérkõzés került programba, az egyik junior korcsoportban.
Nagy Zoltán a kiskunfélegyházi Horváth Richárdnak szavazott bizalmat a fent említett korosztályos mérkõzésen. A kiskunfélegyházi fiatalember nemrég bronzérmet szerzett az Ahmet Cömert Emlékversenyen, s Szabadkán sem vallott szégyent a szerb ökölvívás egyik legnagyobb tehetsége, Sabo Florian ellen. A kemény, változatos mérkõzésen Sabo kicsit pontosabb volt, így a „Wolves" megérdemelten szerezte meg a vezetést. (2:0) Az elit kategória 56 kilós mérkõzése érdekes volt, hiszen a szabadkaiakat az a Vanja Bacic képviselte, akit Horváth Richárd legyõzött az Ahmet Cömert Emlékversenyen, ám most nem õ, hanem a gyõri nevelésû Pál Ádám volt az ellenfele. Pál nem küzdött rosszul, sõt, a második kör elején remekül elkapta a fonalat, hátrálásra kényszerítve ellenfelét. Azonban összességében az olimpiai kvalifikációs versenyen is szereplõ szerb bunyós egyértelmû sikert aratott, a nagyot küzdõ Pálra a harmadik körben egyszer számolni is kellett. (4:0)
Könnyûsúlyban a kiskunhalasi Babos László képviselte a szabadkai csapatot, míg a „Gladiátorokat" Sinkó Zoltán. Nagyszerû párharc volt a 60 kilós mérkõzés, Sinkó fokozatosan növelte fölényét, amely a harmadik menet elején csúcsosodott ki. Babos ekkor számos nagy pofont benyelt, több át is szaladt rajt. Sinkó sima gyõzelmet aratott. (4:2) 64 kilóban a romániai születésû Nyéki Georgie a „dzsóker" jellel nevezett Stankovic Branimir ellen csapott össze. A két bunyós igazi háborút vívott a ringben, szoros volt a küzdelem, de úgy tûnt, hogy a gyõri versenyzõ jött ki jobban az adok-kapokból. A végére Stankovic fáradt el jobban, azonban Nyéki ezt nem tudta folyamatos nyomással kihasználni. A meccs eredménye döntetlen lett. (5:3) Hasonlóan szikrázó volt a Zámbó Dániel – Memetovic Denis mérkõzés is, ám itt a szerb bokszoló kezdett jobban, amit gyõri bunyós a küzdelem végéig már nem tudott egalizálni. (7:3)
81 kilóban Lányi Vitalij (Gyõr) és Uveric Nemanja (Szabadka) csapott össze. A nem túl látványos mérkõzésen Lányi volt a fõlényben, ellenfele egy-egy ütésváltás végén szinte menekülõre fogta. Kevés tiszta találat volt, az is inkább magyar oldalon. Ezért kissé csalódás volt a gyõrieknek, hogy a pontozók döntetlennek ítélték a párharcot. (8:4) A nemrég a Rába-partjára igazolt nehézsúlyú klasszisnak, Darmos Józsefnek nem kellett mindent kiadnia magából, hogy meggyõzõen legyõzze Maukovic Petar-t, s ezzel megszerezze csapatának a három pontot. (8:7)
Az eredmények mérkõzésrõl mérkõzésre
60 kg junior: Horváth Richárd – Sabo Florian 0:2
56 kg: Pál Ádám – Bacic Vanja 0:2
60 kg: Sinkó Zoltán – Babos László 2:0
64 kg: Nyéki Georgie – *Stankovic Branimir 1:1
69 kg: Zámbó Dániel – Memetovic Denis 0:2
81 kg: Lányi Vitalij – Uveric Nemanja 1:1
91 kg: *Darmos József – Maukovic Petar 3:0
A kiélezett BoxingONE Championship mérkõzést 8:7 arányban a hazai alakulat nyerte meg. Hozzá kell tenni, hogy minden mérkõzés jó küzdelmet hozott, s nem volt olyan találkozó, amely kilógott volna a remekül megszervezett rendezvény programjából.
A B1 liga hivatalos weboldala a www.boxingone.com címen érhetõ el, ahol a friss hírek mellett versenynaptár, televíziós program, exkluzív videók, fotógaléria, valamint aktuális tabella is várja az olimpiai szabályrendszerû ökölvívás barátait. A liga mérkõzéseinek összefoglalóit a DigiSport csatorna sugározza.
ökölvívás sport